text: [{"text_idx": "#000007", "text": "At uppliva og gerast partur av einum mennandi og spennandi altjo\u0301\u00f0a undirvi\u0301singarumhv\u00f8rvi! Ja, so hevur tu\u0301 m\u00f8guleika fyri at s\u00f8kja um uppt\u00f8ku a\u0301 United World College i\u0301 Dali, sum liggur umlei\u00f0 100 km nor\u00f0an fyri Bergen."}, {"text_idx": "#000009", "text": "IB (International Baccalaureate) er ein altjo\u0301\u00f0a gymnasial mi\u00f0na\u0301msu\u0301tbu\u0301gving, i\u00f0 tekur 2 a\u0301r. Eitt IB pro\u0301gv gevur somu r\u00e6ttindi innan h\u00e6gri framhaldslestur sum eitt f\u00f8royskt studentspro\u0301gv."}, {"text_idx": "#000010", "text": "Endama\u0301li\u00f0 hja\u0301 UWCRCN-sku\u0301lanum er at fremja altjo\u0301\u00f0a sa\u0301tt og semju i\u0301 verki, og ver\u00f0ur hetta m.a. gj\u00f8rt vi\u00f0, at n\u00e6mingar u\u0301r umlei\u00f0 80 ymiskum londum bu\u0301gva og lesa saman a\u0301 sku\u0301lanum."}, {"text_idx": "#000011", "text": "Studni rindar sku\u0301lagjald umframt gjald fyri innivist i\u0301 sku\u0301lanum. Hetta merkir, at ums\u00f8kjari ikki samstundis f\u00e6r stu\u00f0ul fra\u0301 Studna sum u\u0301tibu\u0301gvandi."}, {"text_idx": "#000012", "text": "Fer\u00f0 aftur og fram millum sku\u0301lan og F\u00f8royar ver\u00f0ur goldin samb\u00e6rt galdandi reglum hja\u0301 Studna. Upph\u00e6ddin er i\u0301 2023 kr. 3.100."}, {"text_idx": "#000013", "text": "N\u00e6rri upply\u0301singar um sku\u0301lan fa\u0301ast vi\u00f0 at venda s\u00e6r til formannin i\u0301 UWC F\u00f8royum, Claus Reistrup, a\u0301 telefon 555037 ella til lestrarveglei\u00f0ingina i\u0301 sku\u0301lanum, har tu\u0301 gongur. Tu\u0301 kanst eisini finna fleiri upply\u0301singar um sku\u0301lan a\u0301 hesi heimasi\u0301\u00f0uni: uwcrcn.no."}, {"text_idx": "#000015", "text": "Umso\u0301kn um uppt\u00f8ku a\u0301 UWC RCN, avtrit av seinastu st\u00f8\u00f0umetunum saman vi\u00f0 einari fra\u0301grei\u00f0ing um teg sja\u0301lva/n, i\u00f0 skal skrivast i\u0301 umso\u0301knarbla\u00f0inum, skulu umvegis teldupost sendast i\u0301 seinasta lagi ty\u0301sdagin 14. februar 2023. Uppt\u00f8kusamr\u00f8\u00f0ur vi\u00f0 ums\u00f8kjararnar ver\u00f0a mikudagin 23. februar 2023, kl 16 i\u0301 To\u0301rshavn. Fra\u0301bo\u00f0an um sta\u00f0i\u00f0 ver\u00f0ur send ums\u00f8kjarunum."}, {"text_idx": "#000016", "text": "Umso\u0301knarbla\u00f0i\u00f0 um uppt\u00f8ku a\u0301 UWC RCN er at finna her."}, {"text_idx": "#000020", "text": "Vitja okkum a\u0301 Facebook ..."}, {"text_idx": "#000022", "text": "Stu\u00f0la hja\u0301lpararbei\u00f0inum vi\u00f0 at gera eina peninga flyting a\u0301 okkara konto ella melda teg sum lim i\u0301 Rey\u00f0i Krossur F\u00f8royar."}, {"text_idx": "#000023", "text": "Leave this field empty if you're human:"}]